

DIENVIDKURZEMES NOVADA PAŠVALDĪBA

**Dienvidkurzemes SPORTA SKOLA**

Reģ. Nr. 4171902183

M. Namiķa 2B, Grobiņa, LV-3430, mob.t.: 29176824, e-pasts: sportaskola@dkn.lv

APSTIPRINU

Dienvidkurzemes Sporta skolas direktors

\_\_\_\_\_\_\_\_\_\_\_\_\_\_\_\_\_\_\_\_D. Zombergs

05.01.2024.

Audzināšanas darba virzieni 2024.-2027.gadam

Audzināšanas darba plāns izstrādāts saskaņā ar

2016.gada 15.jūlija MK noteikumiem Nr. 480

“Izglītojamo audzināšanas vadlīnijas un informācijas,

mācību līdzekļu, materiālu un mācību un

audzināšanas metožu izvērtēšanas kārtība”

Audzināšanas darba mērķis

Mērķtiecīgi organizēt un plānot audzināšanas darbu, sekmējot katra izglītojamā emocionālā intelekta un pašpilnveides attīstību, veicināt izglītojamā izpratni par vērtībām un tikumu, stiprināt piederību un lojalitāti pagastam, novadam un Latvijas valstij.

Audzināšanas darba virzieni

1. Sevis apzināšanās, izpratne un pilnveidošana
2. Veselība un vide (Vesela persona veselā vidē)
3. Piederība novadam, valstij
4. Drošība
5. Karjeras izvēle

Audzināšanas darba uzdevumi:

1. **Attīstīt** spēju patstāvīgi domāt, attīstot kritisko domāšanu un sekmējot atbildīgu personas rīcību.
2. **Veicināt** izglītojamā apzināšanos sevi kā personību, pašpilnveidi, kā arī pozitīvu savas personības pašvērtējumu.
3. **Veidot** izglītojamā izpratni par tiesībām un pienākumiem un sekmēt to ievērošanu ( pedagogs – izglītojamais – ģimene).
4. **Izglītot** izglītojamo par drošu paraduma izkopšanu.
5. **Rosināt** izglītojamā iesaisti labdarībā un brīvprātīgo kustībā, veicinot tādu ētisko vērtību izkopšanu kā patiesums, taisnīgums, godīgums, nesavtība, līdzjūtība un iecietība, kā arī sekmēt paaudžu sadarbību.
6. **Stiprināt** piederības sajūtu jaunizveidotajam Dienvidkurzemes novadam, Latvijas valstij.

Audzināšanas darbā izvirzītās prioritātes

1. Veidot izglītojamo atbildību par savu rīcību un skolas normatīvo aktu ievērošanu.
2. Sekmēt izglītojamā izglītošanos un motivēt viņu sportiskai izaugsmei.
3. Audzināt izglītojamos lokālpatriotismu – Latvijas Jaunatnes čempionāti, kā arī pilsētu un pagastu svētki jaunizveidotajā novadā.
4. Veidot apziņu, ka sportot – tas ir viens no stūrakmeņiem, veselīgas un pilnvērtīgas dzīves paradumiem.
5. Organizēt pasākumus un izglītojošus seminārus sporta jomā gan vecākiem, gan izglītojamiem.

Audzināšanas mērķa un uzdevumu īstenošana

Izglītojamā audzināšanu īsteno mācību treniņnodarbībās, sacensībās, treniņgrupu saliedēšanās pasākumos, skolas un novada organizētajos pasākumos.

Izglītojamo audzināšanā pedagogs sadarbojas ar skolas vadību, vecākiem un vispārizglītojošo skolu pedagogiem, kā arī pašiem izglītojamajiem. Ja nepieciešams, tiek iesaistīti sociālā dienesta un citi darbinieki.

Audzināšanas metodes un darba formas

1. Izpratnes veidošanai - sistemātisks izklāsts, pārrunas, literatūras izmantošana, diskusijas, medijpratība.
2. Attieksmes veidošanai – situāciju analīze, pašanalīze, sacensības, ekskursijas, pārgājieni, saliedēšanas pasākumi.
3. Prasmju veidošanai – demonstrējumi, novērojumi, lomu spēles, grupu darbs, pētījumi, projektu metode, konkursi, draudzības sacensības.
4. Darba formas – mācību/treniņu nodarbības, sporta pasākumi, praktiskais darbs, anketēšana.

Sadarbība ar vecākiem

1. Skolas padome - piedalās vecāku izvirzītie pārstāvji, treneru pārstāvji, administrācijas pārstāvji.
2. Sporta veidu vecāku kopsapulces uz vietām.
3. Individuālās pārrunas ar izglītojamo vecākiem.
4. Skolvadības sistēma E-klase , Watsapa grupas – saziņai ar vecākiem un aktuālās informācijas publicēšanai.
5. Skolas izlaiduma un Sporta skolas laureāta pasākumi.

Treneris:

1. Organizē vecāku sapulces un individuālās pārrunas ar izglītojamiem, vecākiem.
2. Sadarbojas ar skolas administrāciju par izglītojamo sasniegumiem, uzvedību un mācību – treniņu nodarbību apmeklējumu.
3. Sniedz izglītojamiem aktuālo informāciju.

Mainoties skolas uzdevumiem un attīstības plānam, var tikt mainīta arī audzināšanas darba programma. Grozījumus ierosināt ir tiesīga gan sporta skolas administrācija, gan izglītojamo vecāki un jebkurš sporta veida nodaļas treneris, iepriekš to apspriežot un saskaņojot sporta veida nodaļas sapulcē, un tas ir dokumentēts sapulces protokolā.